
Anglicizmusok a spanyol nyelvtanban

Anglicizmus, ez a fogalom nem csak az angol eredetű szavak alkalmazására utal, de kiterjed bizonyos nyelvtanban végbemenő változásokra is. A nyelvek kölcsönhatása könnyen megfigyelhető az adott nyelvek szókincsbeli változásának vizsgálatával, mindazonáltal a nyelvtanra gyakorolt hatások témája egy kevésbé kutatott jelenség. Munkámban három különböző spanyol nyelvtani anglicizmust mutatok be, melyeket spanyol internetes sajtótermékekben vizsgáltam. Azonban munkámban szerepelnek latin-amerikai internetes sajtótermékek is, melyek bizonyítják a jelenségek létezését az új kontinensen is.



